Libijos ir Lietuvos santykiai

Libijos ir Lietuvos santykiai – dvišaliai tarptautiniai santykiai tarp Libijos ir Lietuvos.

Nepriklausomybę pripažino 1991 m. rugsėjo 3 d. Diplomatiniai santykiai užmegzti 2008 m. birželio 11 d.

Lietuvoje 2022 m. pradžioje gyveno 11 Libijos piliečių.

Abi šalys yra Jungtinių Tautų narės. Santykiai vystomi ir daugiašaliu formatu – Lietuva yra akreditavusi savo ambasadorių Arabų Šalių Lygai, kurios narė yra Libija.

Libija yra akreditavusi ambasadą Lietuvai.Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-09-02  Lietuvai Libijoje atstovauja nepaprastasis ir įgaliotasis ambasadorius, reziduojantis Italijoje.

 Santykių istorija 
Libija Lietuvos nepriklausomybę pripažino 1991 m. rugsėjo 3 d., antroji Afrikos žemyne po PAR. 1991 m. rugsėjo 6 d. Libijos lyderis Muamaras Kadafis atsiuntė telegramą, kurioje, kreipdamasis į Lietuvos AT Pirmininką Vytautą Landsbergį, pasveikino Lietuvą paskelbus nepriklausomybę nuo „taip vadinamos Sovietų Sąjungos“, telegramoje pastebėjęs paraleles tarp sovietinės okupacijos ir osmanų valdžios Libijoje.Libijos vadovo M. Kadafio sveikinimo laiškas. 1991-09-06. (Lietuvos Respublikos Seimo archyvas)

Vis dėlto dvišaliai santykiai tarp valstybių užmegzti tik 2008 m. birželio 11 d., Lietuvos nuolatiniam atstovui Jungtinėse Tautose ambasadoriui Daliui Čekuoliui ir Libijos nuolatiniam atstovui JT ambasadoriui Džiadalai A.Etalhiui abiejų šalių Vyriausybių vardu Niujorke (JAV) pasirašius bendrą komunikatą, kuriuo užmezgami Lietuvos ir Libijos diplomatiniai santykiai.Lietuva užmezgė diplomatinius santykius su Libija (Lietuvos Respublikos užsienio reikalų ministerija) Tų pačių metų spalio 27-29 d. įvyko Lietuvos diplomatų ir verslininkų delegacijos, vadovaujamos Lietuvos užsienio reikalų ministerijos valstybės sekretoriaus Deivido Matulionio, vizitas Libijoje, siekiant užmegzti glaudesnius politinius ir verslo santykius. Vizito metu pasirašytas tarpusavio supratimo memorandumas dėl dvišalių Lietuvos ir Libijos užsienio reikalų ministerijų konsultacijų. Libijai buvo įteiktas tarpvyriausybinės sutarties dėl investicijų skatinimo ir apsaugos projektas, vyko susitikimai su Libijos užsienio reikalų ministerijos ir parlamento užsienio ryšių struktūrų pareigūnais.Skatinamas glaudesnis ekonominis bendradarbiavimas su Libija (Lietuvos Respublikos užsienio reikalų ministerija)

2010 m. šalys apsikeitė diplomatiniais atstovais. Lietuvai buvo akredituotas Romoje reziduojantis ambasadorius Abdulhafedas Gaduras, o Libijai – taip pat Romoje reziduojantis ambasadorius Petras Zapolskas (2010 m. įteikė skiriamuosius raštus).Lietuva ir Libija apsikeitė diplomatiniais atstovais (Lietuvos Respublikos užsienio reikalų ministerija) Tačiau Libijos ambasadorius 2012 m. atšauktas iš ambasadoriaus Italijai (taigi ir Lietuvai) pareigų, nepaisant to, kad metais anksčiau perėjo į Muamaro Kadafio priešininkų pusę.Integrity Commission dismisses Libyan Ambassador to Rome (Libya Herald) Nėra žinoma apie Libijos Lietuvai akredituotus ambasadorius nuo to laiko.

2011 m., Libijoje prasidėjus pilietiniam karui, Lietuvos užsienio reikalų viceministras Egidijus Meilūnas neeiliniame Europos Sąjungos užsienio reikalų tarybos susitikime kovo 10 dieną Briuselyje pareiškė Lietuvos pasirengimą prisidėti prie Libijos krizės sprendimo.Viceministras ES užsienio reikalų taryboje pabrėžė lietuvos paramą demokratiniams procesams ES Pietų kaimynystės šalyse (Lietuvos Respublikos užsienio reikalų ministerija) 2011 m. vasario 22 d. Lietuvos užsienio reikalų ministras, tuo metu ėjęs ir Europos saugumo ir bendradarbiavimo organizacijos pirmininko pareigas Audronius Ažubalis pasmerkė „represijas prieš civilius gyventojus“ Libijoje, vykdytas „Muamaro el Kadafio Vyriausybės“ ir išreiškė „užuojautą žuvusiųjų šeimoms“, ragindamas abi konflikto puses „pradėti dialogą“.A.Ažubalis: Lietuva smerkia represijas Libijoje (ELTA, 2011 m. vasario 22 d.) Lietuva pritarė 2011 m. kovo 17 d. Jungtinių Tautų Saugumo Tarybos priimtai rezoliucijai 1973, kurioje numatyti reikalavimai ir sankcijos Muamaro Kadafio režimui bei priemonės, kurias turi panaudoti tarptautinė bendrija sprendžiant problemas Libijoje, ir aktyviai įsijungė į NATO ir ES diskusijas dėl šios rezoliucijos įgyvendinimo priemonių.URM pareiškimas dėl JT Saugumo Tarybos rezoliucijos įgyvendinimo (Lietuvos Respublikos užsienio reikalų ministerija)

2011 m. birželio 20 d. Vilniuje lankėsi Libijos laikinosios pereinamojo laikotarpio nacionalinės tarybos atstovas Jungtinėse Tautose Abdurahamas Šalgamas ir Lietuvai akredituotas ambasadorius Abdulhafedas Gaduras, kur susitiko su Lietuvos užsienio reikalų viceministre Asta Skaisgiryte Liauškiene. Viceministrė pažymėjo, kad Lietuva „smerkia besitęsiančius žmogaus teisių pažeidimus Libijoje“ ir „reiškia susirūpinimą dėl blogėjančios humanitarinės padėties“ ir paminėjo, kad Lietuva prisidėjo prie Libijos gyventojams skirtos humanitarinės pagalbos teikimo.Užsienio reikalų viceministrė Vilniuje susitiko su Libijos laikinosios tarybos atstovais (Lietuvos Respublikos užsienio reikalų ministerija)

 Švietimo, mokslo ir technologiniai mainai ir kultūrinis bendradarbiavimas 
2017 m. Vilniuje, Kaune, Rukloje ir Visagine vykusiuose Arabų kultūros dienų renginiuose dalyvavo svečiai iš Libijos.09.08. Naujausios žinios. (2019-09-28, Lietuvos aidas) 

 Ekonominiai santykiai 
2018 m. duomenimis, prekybos apyvarta tarp Lietuvos ir Libijos siekė 39,12 mln. eurų.

Prekybos balanse dominuoja eksportas iš Lietuvos į Libiją.

 Eksportas sudaro 39,12 mln. eur.
 Importas sudaro 1,0 tūkst. eurų.

 Metai  2016  2017  2018 Eksportas į Libiją (mln. eur.) 2,61  14,66  39,12 Importas iš Libijos (tūkst. eur.) 11,1  20,2  1,0

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Libijos piliečių skaičius Lietuvoje 14  10  10  11

 Pasiuntinių ir ambasadorių sąrašas 

 Pasiuntiniai Lietuvai 
 2010 m. – Abdulhafedas Gaduras, pirmasis Libijos ambasadorius (rezidavo Romoje)

 Pasiuntiniai Libijai 
 2009–2014 m. – Petras Zapolskas, pirmasis Lietuvos ambasadorius Libijai (rezidavo Romoje)
 2014–2017 m. – Jolanta Balčiūnienė, ambasadorė (rezidavo Romoje)
 2017–2022 m. – Ričardas Šlepavičius (reziduoja Romoje)

 Šaltiniai 

 Nuorodos 
 Libija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Libija